CELEX: 32008R1156
Language: el
Date: 2008-11-20 00:00:00
Title: Κανονισμός (ΕΚ) αριθ. 1156/2008 της Επιτροπής, της 20ής Νοεμβρίου 2008 , για την κατάταξη ορισμένων εμπορευμάτων στη συνδυασμένη ονοματολογία

21.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/9
            
         
      ΚΑΝΟΝΙΣΜΌΣ (ΕΚ) αριθ. 1156/2008 ΤΗΣ ΕΠΙΤΡΟΠΉΣ
   
   της 20ής Νοεμβρίου 2008
   για την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμφωνεί με τον παρόντα κανονισμό.
            
         
               (5)
            
            
               Η επιτροπή του τελωνειακού κώδικα δεν διατύπωσε γνώμη εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό μπορεί να συνεχίσει να χρησιμοποιείται επί τρεις μήνες, δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2008.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Συσκευή για την εγγραφή, αναπαραγωγή και απεικόνιση σταθερών εικόνων (καλούμενη «digital photo frame», ψηφιακή κορνίζα φωτογραφιών), με εξωτερικές διαστάσεις 17 (Μ) x 12,9 (Π) x 12,3 (Β) cm, αποτελούμενη από τα ακόλουθα κύρια συστατικά στοιχεία σε ενιαίο περίβλημα:
                              
                                          —
                                       
                                       
                                          έγχρωμη διάταξη απεικόνισης του τύπου που λειτουργεί με διατάξεις υγρών κρυστάλλων (LCD), με διαγώνιο οθόνης 13 cm (5,1 ίντσες) και ανάλυση 320 x 240 εικονοστοιχεία,
                                       
                                    
                                          —
                                       
                                       
                                          υποδοχή για κάρτα δομοστοιχείου ταυτότητας συνδρομητή (SIM),
                                       
                                    
                                          —
                                       
                                       
                                          υπέρυθρη διεπαφή,
                                       
                                    
                                          —
                                       
                                       
                                          εσωτερική μνήμη, και
                                       
                                    
                                          —
                                       
                                       
                                          πλήκτρα χειρισμού.
                                       
                                    Οι εικόνες μεταφέρονται στην εσωτερική μνήμη της συσκευής από συμβατή συσκευή (όπως κινητό τηλέφωνο, αυτόματη μηχανή επεξεργασίας πληροφοριών ή ψηφιακή φωτογραφική μηχανή) μέσω υπέρυθρου σήματος ή με κάρτα SIM μέσω της υπηρεσίας μηνυμάτων πολυμέσων (MMS).
                              Είναι επίσης δυνατή η μεταφορά των εικόνων από τη συσκευή, μέσω του υπέρυθρου σήματος, σε συμβατή συσκευή.
                              Η συσκευή αναγνωρίζει τους μορφότυπους JPEG και GIF, με μέγιστη ανάλυση 1 024 x 728 εικονοστοιχείων.
                              Είναι δυνατή η απεικόνιση είτε μεμονωμένων φωτογραφιών είτε σε συνεχή αλληλουχία.
                              Στην εσωτερική μνήμη της συσκευής είναι δυνατόν να αποθηκευτούν έως και 50 εικόνες.
                           
                        
               
                  8528 59 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI και από το κείμενο των κωδικών ΣΟ 8528, 8528 59 και 8528 59 90.
                  Επειδή η συσκευή αποτελεί σύνθετη μηχανή, σύμφωνα με τη σημείωση 3 του τμήματος XVI κατατάσσεται ως εάν να συνίστατο μόνο από το στοιχείο εκείνο το οποίο επιτελεί την κύρια λειτουργία της.
                  Λαμβανομένης υπόψη της δυνατότητας απεικόνισης εικόνων, ως κύρια λειτουργία της συσκευής θεωρείται η απεικόνιση, που είναι ειδική λειτουργία που κατονομάζεται στην κλάση 8528.
                  Το γεγονός ότι τα σήματα δεν απεικονίζονται απευθείας από εξωτερικές πηγές δεν αποκλείει την κατάταξη της συσκευής στην κλάση 8528, επειδή οι οθόνες απεικόνισης της εν λόγω κλάσης μπορούν να λαμβάνουν ποικιλία σημάτων από διαφορετικές πηγές (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8528 τρίτη παράγραφος).
                  Ως εκ τούτου, η συσκευή κατατάσσεται στον κωδικό ΣΟ 8528 59 90 ως έγχρωμη οθόνη απεικόνισης.
               
            
                  
                              2.
                           
                           
                              Συσκευή για την εγγραφή, αναπαραγωγή και απεικόνιση σταθερών εικόνων και εικόνων βίντεο καθώς και για την καταγραφή και αναπαραγωγή ήχου (καλούμενη «digital picture frame», ψηφιακή κορνίζα εικόνων), με εξωτερικές διαστάσεις 33 (Π) x 24,1 (Υ) x 4,1 (Β) cm, αποτελούμενη από τα ακόλουθα κύρια συστατικά στοιχεία σε ενιαίο περίβλημα:
                              
                                          —
                                       
                                       
                                          έγχρωμη διάταξη απεικόνισης του τύπου που λειτουργεί με διατάξεις υγρών κρυστάλλων (LCD), με διαγώνιο 25,4 cm (10 ίντσες) και ανάλυση 800 x 480 εικονοστοιχεία,
                                       
                                    
                                          —
                                       
                                       
                                          εσωτερική μνήμη με χωρητικότητα αποθήκευσης 128 MB,
                                       
                                    
                                          —
                                       
                                       
                                          υποδοχές για κάρτες μνήμης,
                                       
                                    
                                          —
                                       
                                       
                                          ενσωματωμένα ηχεία,
                                       
                                    
                                          —
                                       
                                       
                                          δύο διεπαφές USB, και
                                       
                                    
                                          —
                                       
                                       
                                          πλήκτρα χειρισμού.
                                       
                                    Υποστηρίζει τους ακόλουθους μορφότυπους:
                              
                                          —
                                       
                                       
                                          ήχου: MP3,
                                       
                                    
                                          —
                                       
                                       
                                          σταθερής εικόνας: JPEG, GIF,
                                       
                                    
                                          —
                                       
                                       
                                          βίντεο: MPEG1, MPEG4, MOV, AVI.
                                       
                                    Στις υποδοχές για κάρτες μνήμης μπορούν να εισαχθούν διάφοροι τύποι διατάξεων στερεάς κατάστασης μη πτητικής αποθήκευσης.
                              Είναι δυνατή η απεικόνιση μεμονωμένων εικόνων, σε συνεχή αλληλουχία ή με μορφή εικονιδίων.
                              Η συσκευή μπορεί να συνδεθεί με συμβατή συσκευή, για παράδειγμα, ψηφιακή φωτογραφική μηχανή, εκτυπωτή ή αυτόματη μηχανή επεξεργασίας πληροφοριών.
                           
                        
               
                  8528 59 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI και από το κείμενο των κωδικών ΣΟ 8528, 8528 59 και 8528 59 90.
                  Επειδή η συσκευή αποτελεί σύνθετη μηχανή, σύμφωνα με τη σημείωση 3 του τμήματος XVI κατατάσσεται ως εάν να συνίστατο μόνο από το στοιχείο εκείνο το οποίο επιτελεί την κύρια λειτουργία της.
                  Η συσκευή έχει επινοηθεί και σχεδιασθεί με σκοπό να αναπαράγει σταθερές εικόνες και εικόνες βίντεο. Η εγγραφή σταθερών εικόνων και εικόνων βίντεο θεωρείται ως δευτερεύουσα λειτουργία της συσκευής. Ως εκ τούτου, η κύρια λειτουργία της είναι η απεικόνιση, που είναι ειδική λειτουργία που κατονομάζεται στην κλάση 8528.
                  Το γεγονός ότι τα σήματα δεν απεικονίζονται απευθείας από εξωτερικές πηγές δεν αποκλείει την κατάταξη της συσκευής στην κλάση 8528, επειδή οι οθόνες απεικόνισης της εν λόγω κλάσης μπορούν να λαμβάνουν ποικιλία σημάτων από διαφορετικές πηγές (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8528 τρίτη παράγραφος).
                  Ως εκ τούτου, η συσκευή κατατάσσεται στον κωδικό ΣΟ 8528 59 90 ως έγχρωμη οθόνη απεικόνισης.